მოსოფელიშ შკვითი სამანცარობა

[thumb|276px|მოსოფელიშ შკვითი სამანცარობა (კვარჩხანშე მორძგვიშა, ჟილეშე გიმეშა): [ხეოფსიშ პირამიდა, ბაბილონიშ მუკობუნაფილი ბაღეფი, ეფესოშ ოხიდა, ზევსიშ ნაწახნაკა ოლიმპიას, ჰალიკარნასიშ მავზოლეუმი, როდოსიშ კოლოსი დო ალექსანდრიაშ ოსინთუ.]]

**მოსოფელიშ შკვითი სამანცარობა** — ზოგადო მიოწურუანს თარი ტურისტულ ოქინაფუეფიშ მუსხირენ ერკებულშა. თინეფშე არძაშე ჯვეში დო ჯოხოგოლაფირი რე **[[მოსოფელიშ შკვითი სამანცარობა|ჯვეში მოსოფელიშ შკვითი სამანცარობა]]**, ჯვეში მოსოფელიშ მოშარეფიშ შარაგემაწურაფალი, ნამუეფსჷთ ოინებჷდეს უძირუდესკონ არძაშე ჯოხოგოლაფირი, მასშტაბური დო ჯგირო ჩინებული ხურომონძღვარული აკნაქიმინეფი.

## ისტორია
თე ერკებულიშ უჯვეშაში ვერსია, ჯვ. წ. II ოშწანურას, გაჭყჷ ანტიპატე სიდონალქ. მუჭოთ ჩქჷ, ტე ერკებული გერსხჷ ელინისტ მოშარეეფს შქას პოპულარულ შარაგემაწურაფას დო ხვალე მიოწურუანს აკნაქიმინეფშა, ნამუეფჷთ იდვალუაფჷნა სქირონაშქა ზუღაშ მუკი-მუკი დიხეფს, სოდე თიმბორჯიან მოშარეეფს მენარკო უშქურანჯო შეულებჷდეს შარალუან. თე ერკებულშა მშაღალირი ობიექტეფი სამანცარობეფი რდჷ თი კრიტერიუმით, ნამჷ-და თინეფი არძაშე პოპულარული ოქინაეფუეფი რდეს თიმ პერიოდის. ეიოშანალი, ნამჷ-და თე ერკებულს ხვალე ადამიერეფიშით აკნაგეფი ნაქიმინეფი რდჷ მიშაღალირი, თიშ გეშა, ნამჷ-და ორთაშობური სამანცარობეფი თიმ პერიოდის პოპულარული ვა რდჷ.

## ჯვეში მოსოფელიშ შკვითი სამანცარობა
გიმე მოჩამილი რე ანტიპატეშ ვერსია:

ანტიპატეშ დუდპირველი ერკებულს ალექსანდრიაშ ოსინთაფუ თირელი რდჷ ბაბილონიშ კიდალათ. ჟილეშე მოცამილი ერკებული უკვე მა-6 ოშწანურაშ ბორჯიშიანი ვარიანტი რე. თე სამანცარობეფშე ასეშა ხვალე აკა - ხეოფსიშ პირამიდაქ დოსქიდჷ გიზას, ეგვიპტე. მუკობუნაფილი ბაღეფიშ ჸოფაქ ვედინტკიცინჷ. უჯვეშაში დოკუმენტური მასალაშ მეჯინათ, დოსქილადირი ხუთი სამანცარობა ორთაშობური კატაკლიზმეფქ ქეიკიბირჷ. ეფესოშ ოხიდა დო ზევსიშ ნაწახნაკა დაჩხირქ მოჯალაგჷ, დოსქილადირი — დიხაშნწალუაქ.

## ბოლობორჯიანი სამანცარობეფი
ძჯვეში მოსოფელიშ შკვითი სამანცარობაშ ტრადიციათ ანდა შხვა ერკებულით ქოჸოფე, ნამუეფჷთ ადამიერეფიშით საინჟინრო მენაჭირინუეფიშ მოხ ორთაშობურ სამანცარობეფსჷთ იკათუანს. მარა თე ერკებულეფი უმოსო ვაფორმალური რე დო თინეფშე მუთუნნერი კონსენსუსი ვა რე.

ქძ. თაშნეშე შქა ოშწანურეფიშ ოქიანუშ შკვითი სამანცარობა

### ალმახანური სამანცარობეფი

ომენოღალე ინჟინერეფიშ ამერიკაშ ჯარალუაქ გეგმაქიმინჷ ალმახანური მოსოფელიშ შკვითი სამანცარობაშ ერკებული :

*ლა-მანშიშ სორილი 
*ტორონტოშ ტელეანწა 
*ემპაირ სტეიტ ბილდინგი 
*გოლდენ გეიტ ბრიჯი 
*იტაიპუშ კაშხალი 
*დელტაპროექტი 
*პანამაშ სვირი 

### ტურისტული მოსოფელიშ სამანცარობეფი
გეჸვენჯი ერკებული აკოქიმინელი რე ჰილმან უონდერსიშით, მუჭოთ არძაშე პოპულარული შკვითი ტურისტული ოქინაფუ-სამანცარობა:

*ხეოფსიშ პირამიდა
*ჩინეთიშ დიდი კიდალა
*თაჯ-მაჰალი
*სერენგეტი
*გალაპაგოსი
*დიდი კანიონი
*მაჩუ-პიქჩუ

### ორთაშობური სამანცარობეფი
შხვა ერკებულეფიშ მოგვენო, ვა რე კონსენსუსი მოსოფელიშ შკვითი ორთაშობური სამანცარობაშენ, ანდანე ვა რე აპიჯალა თიშ გეშა, დო მუშმაიდა ოკო რდას თე რკებულინ. თეჯგურა ერკებულეფშე ართ-ართი გოჭყაფილი რე CNN-იშით :

*დიდი კანიონი
*დიდი ბარიერული რიფი
*რიო-დე-ჟანეიროშ ჸუჯი
*მთა ევერესტი
*ოორუეშ ვარვალი
*პარიკუტინიშ ვულკანი
*ვიქტორიაშ წყარგელაფუ

### წყარგიმენი სამანცარობეფი
თე ერკებულიშ გოჭყაფაშ წყუ უჩინებუ რე, მარა ძალამ შხირას ფიგურირენს მასმედიას დო ეშანუაშ მოღე რე: 

*პალაუ
*ბელიზიშ ბარიერული რაქა
*დიდი ბარიერული რიფი
*ჰიდროთერმული გვალეფი
*გალაპაგოსიშ კოკეფი
*ბაიკალიშ ტობა
*ჭითა ზუღა

## ახალი შკვითი სამანცარობა
2006 წანას, იუნესკოქ გჷმაბჟინუ მოსოფელიშ ახალი შკვითი სამანცარობაშ ერკებული.
* მოსოფელიშ ახალი შკვითი სამანცარობაშ ერეფოშქაშე გიშაგორუეფი

## სქოლიო

კატეგორია:მოსოფელიშ სამანცარობეფი
კატეგორია:უჯვეშაში ისტორია
კატეგორია:დგჷმილეფი დო ნოდგჷმეფი